OBH 5435/1996.
Az állampolgári jogok országgyűlési biztosának jelentése
Ügyintéző: Dr. Gáspárné dr. Pere Katalin

	Salgótarjáni lakos hölgy azért kért segítséget az állampolgári jogok országgyűlési biztosától, hogy a bíróság által megítélt és a Nyugdíjfolyósító Igazgatóság által folyósított gyermektartásdíjról elszámolást kaphasson és a nyugdíjemeléssel egyidőben kerüljön emelésre a tartásdíj összege is. 
	Az állampolgári jogok országgyűlési biztosa vizsgálata során megállapította, hogy a panaszosnak a Salgótarjáni Városi Bíróság 1984. szeptember 27-én született gyermeke után 1986.  február 1-től havonta előre esedékességgel 20 %, legkevesebb 1.300.- Ft. tartásdíjat állapított meg. A Bíróság letiltott továbbá 19.080. Ft-ot hátralékos tartásdíj címén elvált férje nyugdíjából. 
	Az állampolgári jogok országgyűlési biztosa vizsgálatának eredményeként részletes elszámolást kapott a panaszos, valamint igéretet arra, hogy a nyugdíjemeléssel egyidőben hajtják végre és kerül folyósításra a tartásdíj összege is, mivel annak technikai feltételei időközben megteremtődtek.
	Az állampolgári jogok országgyűlési biztosa vizsgálata eredményeként megállapította, hogy a panaszos szociális biztonsághoz való alkotmányos joga sérelmet szenvedett, azonban a vizsgálat alatt orvoslást nyert, ezért további ajánlást nem tartott szükségesnek.